27 май 2013

Протокол от среща 27 май 1013
Арткафе, Пловдив

Завеждащ протокола: Георги Ангелов
Присъстващи към началото на срещата: 16 члена

Начало на срещата: 19.10 часа

=I. Определяне на локация.=

Взе се решение за наем на локация „Орфей“ с 21 гласа ЗА.

=II. Определяне метода за функциониране на лаба=

Взе се решение, че всички членове на лаба съставляват ОБЩО СЪБРАНИЕ и имат право на равноправен глас.

Взе се решение, че ОБЩОТО събрание гласува УПРАВИТЕЛЕН СЪВЕТ.

Взе се решение, че членовете не УПРАВИТЕЛНИЯ СЪВЕТ трябва да участват и да са информирани във всяко едно начинание, което засяга ресора, които управляват.

Бяха избрани всички "роли" в лаба:

1. Посетител – гост на член на лаба.

2. Член на лаба – всеки, който има редовно платен членски внос към настоящата дата.

a. Всеки член има следните права: i. Да гласува за вземането на всяко решение, което подлежи на гласуване от ОС.

b. Всеки член има следните задължения: i. Да плаща членски внос ii. Попълва кратка форма(писмено), в която се съгласява с парилата на лаба.

Самия вид на формата, както и конкретните правила не бяха определени.

3. Отговорник по основни дейности/ ресори /процеси – Всеки, които е избран от ОС, става отговорник за определен ресор и член на УС. Беше решено мандата на всеки отговорник да е 6 месеца от датата на избирането му, като през това време се реши, че той има право да взема окончателни решения относно:

i. Екипа, с който да работи ii. Насоката, в която да управлява екипа iii. Насоката, в която да развива ресора, който управлява.

b. Всеки ОТГОВОРНИК има следните права:

i. Да избира екипа, с който да работи. ii. Да отстранява членове на екипа по негово усмотрение iii. Да е запознат с всеки ПРОЕКТ, който пряко засяга ресора, който управлява.

c. Всеки отговорник има следните задължения:

i. Да се грижи за успешни резултати в ресора си ii. Да поема цялата отговорност относно всяко действие засягащо ресора му iii. Да координира цялата дейност по организацията на ресора му.

Определи се, че ПРОЕКТ е всяко начинание пряко засягащо HACKAFE и използващо неговите ресурси, като уеб сайт, помещение, екип.

Определи се, че всеки член на лаба може да стартира ПРОЕКТ по негово усмотрение, като това автоматично го прави ПРОЕКТ МЕНИДЖЪР. (Това може да са лекции, курсове, събития и др.)

Определи се, че ПРОЕКТ МЕНИЖЪРА управлява (избира) екипа, с който да работи и отговаря за проекта, който създава. Той има пълното право да отказва участие на други членове на лаба, както и да отстранява такива, ако прецени, че не изпълняват поставените им задачи.

Точките бяха приети след гласуване с 17 гласа ЗА и 3 ПРОТИВ.

Лео беше твърдо против и държеше да се отбележи в протокола.

Определи се терминологията ПРОЦЕС и ПРОЕКТ.

ПРОЕКТ е събитие, което пряко засяга лаба, използва неговото име и ресурси и има начало и край във времето.

ПРОЦЕС е събитие, което засяга всички ежедневни процеси и няма определен край във времето.

Беше решено, че отговорниците по процесите се избират след попълване на кратка апликационна форма онлайн, след което правя презентация на живо. Гласуване е разрешено веднага след презентацията от присъстващите.

Няколко члена искаха гласуването да продължи 48 след презентациите.

След гласуване с 9 гласа ЗА се прие да се гласува за отговорник веднага.

Беше решено, че, за да се вземат важни решение пряко засягащи лаба е нужно има кворум от ОС. С 11 гласа ЗА и 8 ПРОТИВ

Беше решено с 11 гласа ЗА, че КВОРУМ се определя от 50% +1 от всички присъстващи, на живо или по интернет/телефон.

Имаше предложение за 30%, което беше отхвърлено с 4 гласа ЗА след гласуване.

Определи се, че членове на УС могат да бъдат отстранени от поста си, след гласуване на ОС.

Определи се с 7 гласа ЗА, че предложение за гласуване за отстраняване на член на УС могат да възбудят минимум 3 от останалите членове на УС.

Реши се към момента да се продължи използването на Google Groups за вътрешна комуникация до изграждането на друга такава. След гласуване с 10 гласа ЗА. Modify message